Source: http://www.europarl.europa.eu/doceo/document/A-8-2018-0148_RO.html
Timestamp: 2019-08-21 03:58:08+00:00
Document Index: 26664610

Matched Legal Cases: ['articolul 8', 'articolul 13', 'articolul 4', 'articolul 4', 'articolul 4', 'articolul 7']

RAPORT referitor la propunerea de decizie a Parlamentului European și a Consiliului privind mobilizarea Fondului european de ajustare la globalizare (cererea prezentată de Belgia – EGF/2017/010 BE/Caterpillar)
641k 65k
referitor la propunerea de decizie a Parlamentului European și a Consiliului privind mobilizarea Fondului european de ajustare la globalizare (cererea prezentată de Belgia – EGF/2017/010 BE/Caterpillar)
referitoare la propunerea de decizie a Parlamentului European și a Consiliului privind mobilizarea Fondului european de ajustare la globalizare (cererea prezentată de Belgia – EGF/2017/010 BE/Caterpillar)
10. ia act de faptul că cererea se referă la 2 287 de lucrători disponibilizați în cadrul întreprinderii Caterpillar și al celor cinci furnizori, majoritatea acestora având vârsta cuprinsă între 30 și 54 de ani; subliniază, de asemenea, faptul că peste 11 % din lucrătorii disponibilizați au vârste cuprinse între 55 și 64 de ani și dețin competențe specifice sectorului de producție; subliniază faptul că persoanele aflate în căutarea unui loc de muncă în Charleroi au, în general, un nivel redus de calificare (50,6 % nu au studii liceale), iar 40 % dintre acestea sunt șomeri de lungă durată (peste 24 de luni); regretă faptul că, în urma acestor disponibilizări, se preconizează că rata șomajului va crește cu 6,1 % în regiunea Hainaut, potrivit Serviciului public de ocupare a forței de muncă din Regiunea Valonă (FOREM); recunoaște, în acest context, importanța măsurilor active de pe piața forței de muncă cofinanțate din FEG pentru îmbunătățirea oportunităților de reintegrare a acestor grupuri pe piața muncii;
Decizia (UE) 2015/471 a Parlamentului European și a Consiliului din 11 martie 2015 privind mobilizarea Fondului european de ajustare la globalizare (cererea EGF/2014/011 BE/Caterpillar, prezentată de Belgia) (JO L 76, 20.3.2015, p. 58).
Planul „Catalysts for Charleroi” (CATCH), „Accélérer la Croissance de l'Emploi dans la Région de Charleroi”, septembrie 2017, http://www.catch-charleroi.be/.
(3) La 18 decembrie 2017, Belgia a depus o cerere de mobilizare a FEG în ceea ce privește disponibilizările de la Caterpillar Solar Gosselies și de la 5 furnizori ai acestuia. Cererea a fost completată cu informații suplimentare furnizate în conformitate cu articolul 8 alineatul (3) din Regulamentul (UE) nr. 1309/2013. Cererea îndeplinește condițiile pentru stabilirea sumei contribuției financiare din partea FEG prevăzute la articolul 13 din Regulamentul (UE) nr. 1309/2013.
(5) Prin urmare, FEG ar trebui mobilizat pentru a se furniza o contribuție financiară în valoare de 4 621 616 EUR ca urmare a cererii depuse de Belgia.
(6) Pentru a reduce la minimum timpul necesar pentru mobilizarea FEG, prezenta decizie ar trebui să se aplice de la data adoptării,
În cadrul bugetului general al Uniunii pentru exercițiul financiar 2018, se mobilizează Fondul european de ajustare la globalizare pentru a se furniza suma de 4 621 616 EUR, sub formă de credite de angajament și credite de plată.
*  Dată de introdus de către Parlament înainte de publicarea în JO.
Fondul european de ajustare la globalizare a fost creat pentru a furniza un sprijin suplimentar lucrătorilor afectați de consecințele schimbărilor structurale majore intervenite în practicile comerciale internaționale.
La 18 decembrie 2017, Comisia a adoptat o propunere de decizie privind mobilizarea FEG în favoarea Belgiei pentru sprijinirea reintegrării pe piața forței de muncă a lucrătorilor disponibilizați de întreprinderea Caterpillar Solar Gosselies (Caterpillar) și de cinci furnizori, a căror activitate se desfășoară în sectorul economic încadrat la diviziunea 28 a NACE Rev. 2 (Fabricarea de mașini, utilaje și echipamente). Disponibilizările efectuate de întreprinderile în cauză au avut loc în principal în regiunea de nivel NUTS 2 Hainaut (BE32). Propunerea a fost transmisă Parlamentului European la 23 martie 2018.
Aceasta este cea de a patra cerere care urmează să fie examinată în cadrul bugetului pe 2018 și a 15-a în sectorul economic încadrat la diviziunea 28 a NACE Rev. 2 (Fabricarea de mașini, utilaje și echipamente) de la instituirea FEG. Cererea vizează 2 287 de lucrători disponibilizați și se referă la mobilizarea din FEG a unei sume totale de 4 621 616 EUR pentru Belgia.
Cererea a fost transmisă Comisiei la 18 decembrie 2017, fiind completată cu informații suplimentare până la 4 februarie 2018. Comisia și-a finalizat evaluarea la 23 martie 2018 și a concluzionat, în conformitate cu toate dispozițiile aplicabile ale Regulamentului privind FEG, că cererea îndeplinește condițiile pentru acordarea unei contribuții financiare din partea FEG, astfel cum se prevede la articolul 4 alineatul (1) din Regulamentul privind FEG.
Belgia susține că aceste disponibilizări sunt legate de schimbări structurale majore intervenite în structura comerțului mondial ca urmare a globalizării, de concurența existentă la nivel mondial în sectorul utilajelor de construcții și minerit, precum și de pierderea aferentă a cotei deținute de Caterpillar pe piața utilajelor. Reducerea producției în sectorul mineritului din Europa (de la 234 milioane EUR în 2012 la 180 milioane EUR în 2015), scăderea dramatică a exporturilor UE-28 în acest sector începând din 2014, creșterea prețului oțelului european și costurile de producție ridicate pentru mașinile și utilajele fabricate pe baza acestuia au condus la reducerea efectivelor de angajați la unitatea de producție a Caterpillar de la Gosselies.
Concedierile au avut loc în regiunea Hainaut, care se confruntă cu o rată ridicată a șomajului. Persoanele aflate în căutarea unui loc de muncă în Charleroi au, în general, un nivel redus de calificare (50,6 % nu au studii liceale), iar 40 % dintre acestea sunt șomeri de lungă durată.
O pondere semnificativă a lucrătorilor disponibilizați este reprezentată de bărbați. Marea majoritate a acestora au vârste cuprinse între 30 și 54 de ani, iar 11,51 % dintre aceștia au vârste cuprinse între 55 și 64 de ani. Printre aceste persoane se numără și până la 300 de tineri care nu sunt încadrați profesional și nu urmează niciun program educațional sau de formare (NEET), cu vârsta sub 30 de ani. Măsurile active de pe piața forței de muncă cofinanțate din FEG sunt cu atât mai importante pentru îmbunătățirea oportunităților de reintegrare a acestor grupuri vulnerabile pe piața muncii.
– Asistență individuală pentru căutarea unui loc de muncă, gestionarea cazului și servicii generale de informare. Aceste măsuri includ asistență personalizată pentru căutarea unui loc de muncă, cum ar fi consilierea și orientarea profesională, precum și servicii de informații deschise pentru lucrători și pentru tinerii NEET.
– Formare și reconversie profesională: Sunt incluse aici formarea profesională și continuă adresată lucrătorilor și tinerilor NEET.
– Promovarea antreprenoriatului: Această măsură va oferi participanților un sistem de sprijin pentru întreprinzători, care prevede o colaborare strânsă cu autoritățile regionale destinată să sprijine activitățile independente.
– Contribuție la înființarea unei întreprinderi: Această măsură asigură acordarea de granturi pentru înființarea de noi întreprinderi în vederea promovării activităților independente, a creării de activități economice, în vederea demarării și a consolidării unei afaceri care să corespundă unui loc de muncă cu normă întreagă sau cu fracțiune de normă.
– Alocații: Printre acestea se numără alocațiile de formare profesională; alocațiile de mobilitate pentru obținerea de locuri de muncă aflate la o distanță mai mare de navetă; alocații de continuare a studiilor; alocații pentru căutarea unui loc de muncă; și alocația de antreprenoriat.
– întreprinderile care au efectuat disponibilizările și care și-au continuat activitatea după disponibilizări și-au respectat obligațiile legale aplicabile în cazul disponibilizărilor și au luat măsuri adecvate în folosul lucrătorilor lor;
Belgia a informat Comisia cu privire la faptul că sursele de prefinanțare sau de cofinanțare națională sunt reprezentate de Serviciul public de ocupare a forței de muncă din Regiunea Valonă (FOREM) și de Regiunea Valonă. Organismele care vor gestiona și vor controla contribuția financiară sunt aceleași cu cele responsabile pentru Fondul social european (FSE).
În vederea mobilizării fondului, Comisia a prezentat autorității bugetare o cerere de transfer al unei sume globale de 4 621 616 EUR din rezerva FEG (40 02 43) la linia bugetară aferentă FEG (04 04 01).
Aceasta este a patra propunere de transfer pentru mobilizarea Fondului transmisă autorității bugetare de la începutul lui 2018.
Subiect: Aviz privind mobilizarea Fondului european de ajustare la globalizare (FEG) în cazul EGF/2017/010 BE/Caterpillar
Comisia pentru ocuparea forței de muncă și afaceri sociale (EMPL) și Grupul său de lucru pentru FEG au examinat mobilizarea FEG pentru cazul EGF/2017/010 BE/Caterpillar și au adoptat următorul aviz.
A) întrucât această cerere se întemeiază pe articolul 4 alineatul (1) litera (a) din Regulamentul (UE) nr. 1309/2013 (Regulamentul privind FEG) și se referă la 2 287 de lucrători disponibilizați de întreprinderea Caterpillar – Solar Gosselies și de cinci furnizori care își desfășoară activitatea în sectoarele economice încadrate la diviziunea 28 a NACE Rev. 2 (Fabricarea de mașini, utilaje și echipamente n.c.a.);
B) întrucât, pentru a stabili legătura dintre disponibilizări și schimbările structurale majore apărute în tiparele comerțului mondial ca urmare a globalizării, Belgia susține că motivul principal care stă la baza reducerilor de personal este concurența mondială în sectorul utilajelor de construcții și minerit și pierderea aferentă a cotei deținute de Caterpillar pe piața utilajelor;
C) întrucât 92,47 % din lucrătorii vizați de această măsură sunt bărbați, iar 7,53 % sunt femei; întrucât 85,34 % din beneficiarii vizați au vârsta între 30 și 54 de ani, iar 11,51 % au vârsta între 55 și 64 de ani;
D) întrucât, în 2014, Belgia a depus o cerere de mobilizare a FEG care vizează 1 399 de lucrători ai întreprinderii, iar propunerea actuală include restul de 1 997 de lucrători de la unitatea de producție.
1. este de acord cu Comisia că sunt îndeplinite criteriile de intervenție prevăzute la articolul 4 alineatul (1) litera (a) din Regulamentul (UE) nr. 1309/2013 și că, prin urmare, Belgia are dreptul, în temeiul acestui regulament, la o contribuție financiară de 4 621 616 EUR, ceea ce reprezintă 60 % din costurile totale de 7 702 694 EUR;
2. subliniază că rata șomajului în regiunea Hainaut va crește, conform estimărilor, cu 6,1 % și că persoanele aflate în căutarea unui loc de muncă în Charleroi au, în general, un nivel redus de calificare, ponderea șomerilor de lungă durată fiind ridicată;
3. salută decizia de a oferi cursuri de formare concepute astfel încât să corespundă priorităților de dezvoltare ale regiunii Charleroi, prevăzute în planul CATCH(1);
4. salută decizia Belgiei de a elabora un pachet coordonat de servicii personalizate în consultare cu un grup de lucru, din care au făcut parte Serviciul public de ocupare a forței de muncă din Valonia, SOGEPA(2), reprezentanți ai sindicatelor și ai altor parteneri sociali;
5. observă cu satisfacție că măsurile pentru suplimentarea venitului reprezintă 13,68 % din pachetul total de măsuri personalizate, mult sub cota maximă de 35 % prevăzută de Regulamentul privind FEG; remarcă, totodată, că aceste acțiuni sunt condiționate de participarea activă a beneficiarilor vizați la activități de căutare a unui loc de muncă sau de formare;
6. ia act de faptul că serviciile personalizate cofinanțate de FEG și destinate lucrătorilor disponibilizați includ asistența individuală pentru căutarea unui loc de muncă, gestionarea cazului și servicii generale de informare, formare și reconversie profesională, promovarea spiritului antreprenorial, contribuția la înființarea de întreprinderi, alocații;
7. regretă faptul că mobilizarea anterioară a FEG în legătură disponibilizările efectuate de această întreprindere (EGF/2014/011) a avut drept rezultat un procentaj relativ scăzut de beneficiari reintegrați pe piața muncii; speră că propunerea actuală va ține cont de această experiență;
8. salută decizia de a furniza servicii personalizate cofinanțate de FEG unui număr de până la 300 de tineri care nu sunt încadrați profesional și nu urmează niciun program educațional sau de formare (NEET), cu vârsta sub 30 de ani, în contextul nivelului ridicat al șomajului în rândul tinerilor din această regiune;
9. își exprimă îngrijorarea cu privire la faptul că societățile din țări terțe pot fi mai competitive decât cele care își desfășoară activitatea în UE, ca urmare a reglementărilor de mediu mai puțin restrictive și a costului orar mai redus al forței de muncă;
10. ia act de faptul că autoritățile belgiene au dat asigurări cu privire la faptul că acțiunile propuse nu vor primi sprijin financiar din partea altor fonduri sau instrumente financiare ale Uniunii, că va fi evitată orice dublă finanțare și că aceste acțiuni vor fi complementare cu măsurile finanțate de fondurile structurale;
11. salută asigurarea dată de Belgia că o eventuală contribuție financiară din partea FEG nu va înlocui acțiunile pe care întreprinderea în cauză trebuie să le ia în conformitate cu legislația națională sau în temeiul acordurilor colective;
12. reamintește că, în conformitate cu articolul 7 din regulament, la conceperea pachetului coordonat de servicii personalizate ar trebui să se anticipeze evoluția din viitor a pieței forței de muncă și competențele necesare și să se asigure compatibilitatea cu tranziția spre o economie sustenabilă și eficientă din punctul de vedere al utilizării resurselor.
Planul CATCH, „Accélérer la Croissance de l'Emploi dans la Région de Charleroi”, septembrie 2017
Sogepa este un fel de fond de investiții care oferă servicii de investiții și susține inițiativele de reorganizare a întreprinderilor, promovate de proiecte economice și industriale credibile și durabile.
Comisia pentru dezvoltare regională a fost sesizată pentru a emite un aviz referitor la o propunere a Comisiei privind o decizie de mobilizare a Fondului european de ajustare la globalizare (FEG). Înțeleg că se are în vedere adoptarea, în perioada 23-24 aprilie 2018, în Comisia pentru bugete, a unui raport referitor la această propunere:
- COM(2018)0156 propune o contribuție din partea FEG în valoare de 4 621 616 EUR pentru 2 287 de lucrători disponibilizați de Caterpillar Solar Gosselies (Caterpillar) și de cinci furnizori. Caterpillar își desfășoară activitatea în sectorul economic clasificat în diviziunea 28 (Fabricarea de mașini, utilaje și echipamente) a NACE Rev. 2. Disponibilizările efectuate de întreprinderile în cauză au avut loc în regiunea de nivel NUTS 2 Hainaut (BE32) din Belgia.
Ultima actualizare: 30 aprilie 2018 Notă juridică